ระเบียบคณะกรรมการกองทุนฟื้นฟูและพัฒนาเกษตรกรระเบียบคณะกรรมการกองทุนฟื้นฟูและพัฒนาเกษตรกรว่าด้วยการรับขึ้นทะเบียนและการเพิกถอนทะเบียนองค์กรเกษตรกรพ.ศ. ๒๕๕๙ โดยที่เป็นการสมควรปรับปรุงระเบียบคณะกรรมการกองทุนฟื้นฟูและพัฒนาเกษตรกรว่าด้วยการรับขึ้นทะเบียนและการเพิกถอนทะเบียนองค์กรเกษตรกรเพื่อให้เหมาะสมยิ่งขึ้นอาศัยอำนาจตามความในมาตรา๑๕ (๕) และมาตรา ๓๐ แห่งพระราชบัญญัติกองทุนฟื้นฟูและพัฒนาเกษตรกรพ.ศ. ๒๕๔๒ คณะกรรมการกองทุนฟื้นฟูและพัฒนาเกษตรกร จึงออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการกองทุนฟื้นฟูและพัฒนาเกษตรกรว่าด้วยการรับขึ้นทะเบียนและการเพิกถอนทะเบียนองค์กรเกษตรกร พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบคณะกรรมการกองทุนฟื้นฟูและพัฒนาเกษตรกรว่าด้วยการรับขึ้นทะเบียนและการเพิกถอนทะเบียนองค์กรเกษตรกร พ.ศ. ๒๕๕๔ข้อ ๔ ให้ประธานกรรมการกองทุนฟื้นฟูและพัฒนาเกษตรกรรักษาการตามระเบียบนี้ข้อ๕ บรรดาระเบียบ ข้อบังคับหรือคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ๖ ในระเบียบนี้คณะกรรมการ หมายความว่าคณะกรรมการกองทุนฟื้นฟูและพัฒนาเกษตรกรคณะกรรมการบริหาร หมายความว่าคณะกรรมการบริหารกองทุนฟื้นฟูและพัฒนาเกษตรกรคณะอนุกรรมการจังหวัด หมายความว่าคณะอนุกรรมการกองทุนฟื้นฟูและพัฒนาเกษตรกรจังหวัดเลขาธิการ หมายความว่าเลขาธิการสำนักงานกองทุนฟื้นฟูและพัฒนาเกษตรกรหัวหน้าสำนักงาน หมายความว่าหัวหน้าสำนักงานกองทุนฟื้นฟูและพัฒนาเกษตรกรสาขาจังหวัดองค์กรเกษตรกร หมายความว่ากลุ่มหรือคณะของเกษตรกรในพื้นที่จังหวัดเดียวกันที่มารวมกันโดยมีวัตถุประสงค์ในการประกอบเกษตรกรรมร่วมกันองค์กรเครือข่าย หมายความว่าการรวมตัวกันขององค์กรเกษตรกรตั้งแต่สององค์กรขึ้นไปโดยมีวัตถุประสงค์ในการดำเนินธุรกิจการเกษตรร่วมกันภูมิภาค หมายความว่าภูมิภาคที่ใช้เป็นเขตเลือกตั้งผู้แทนเกษตรกรตามมาตรา ๑๓ แห่งพระราชบัญญัติกองทุนฟื้นฟูและพัฒนาเกษตรกรข้อ๗ ให้เลขาธิการ หัวหน้าสำนักงานและพนักงานที่ได้รับการแต่งตั้งจากเลขาธิการ ให้ปฏิบัติหน้าที่แทนหัวหน้าสำนักงานเป็น นายทะเบียนข้อ๘ ให้เลขาธิการแต่งตั้งให้หัวหน้าสำนักงาน และพนักงานตามข้อ ๗ เป็นพนักงานเจ้าหน้าที่การขึ้นทะเบียนองค์กรเกษตรกร ข้อ๙ ให้องค์กรดังต่อไปนี้มีสิทธิยื่นคำขอขึ้นทะเบียนองค์กรเกษตรกร(๑)กลุ่มหรือคณะของเกษตรกรในจังหวัดเดียวกันไม่น้อยกว่ายี่สิบคนโดยมีวัตถุประสงค์ในการประกอบเกษตรกรรมร่วมกัน(๒)นิติบุคคลที่มีวัตถุประสงค์ในการประกอบเกษตรกรรมร่วมกันข้อ๑๐ ให้ประธานองค์กรเกษตรกรหรือผู้รับมอบหมายจากประธานองค์กรเกษตรกรตามข้อ ๙ ที่มีกิจกรรมร่วมกันไม่น้อยกว่าเก้าสิบวันยื่นคำขอขึ้นทะเบียนองค์กรเกษตรกรต่อนายทะเบียนในท้องที่ที่สมาชิกองค์กรเกษตรกรตามข้อ๙ (๑) หรือองค์กรเกษตรกรตามข้อ ๙ (๒) มีภูมิลำเนาอยู่ตามแบบที่สำนักงานกำหนดโดยมีหลักฐานประกอบดังนี้(๑)สำเนาบัตรประจำตัวประชาชนของผู้ยื่นคำขอ(๒)ระเบียบหรือข้อบังคับที่กำหนดเกี่ยวข้องกับคุณสมบัติของสมาชิก วิธีรับสมาชิกการขาดจากสมาชิกภาพ ตลอดจนสิทธิและหน้าที่ของสมาชิก(๓)รายชื่อคณะกรรมการ และสมาชิกที่ลงลายมือชื่อแสดงความประสงค์จะขึ้นทะเบียนพร้อมสำเนาบัตรประชาชนและทะเบียนบ้านแสดงภูมิลำเนาในปัจจุบัน(๔)เอกสารแสดงให้เห็นถึงการทำกิจกรรมร่วมกันที่ผ่านมาขององค์กรไม่น้อยกว่าสามเดือน(๕)เอกสารระบุวัตถุประสงค์ในการขึ้นทะเบียนองค์กรเกษตรกรกรณีเป็นนิติบุคคลให้แสดงหลักฐานฐานะนิติบุคคลที่ออกโดยองค์กรของรัฐที่เกี่ยวข้องสำเนาบัตรประจำตัวประชาชนของผู้แทนหรือกรรมการซึ่งได้รับมอบหมายสำเนารายงานการประชุมที่ได้มีมติให้ขึ้นทะเบียนของนิติบุคคลสำเนารายชื่อพร้อมทั้งลายมือชื่อของสมาชิกที่มีความประสงค์จะขึ้นทะเบียนและสำเนางบดุลของปีสุดท้ายก่อนยื่นคำขอ หรือหลักฐานอื่นตามที่สำนักงานกำหนดข้อ๑๑ ให้หัวหน้าสำนักงานในฐานะนายทะเบียนบันทึกถ้อยคำผู้ยื่นคำขอในการรับรองลายมือชื่อกรรมการและสมาชิกที่ประสงค์ขึ้นทะเบียนตามข้อ๑๐ (๓) พร้อมทั้งตรวจสอบความถูกต้องของเอกสารเมื่อเห็นว่าถูกต้องให้อนุมัติการขึ้นทะเบียน ภายในสามสิบวันนับแต่ยื่นคำขอในกรณีที่เอกสารและหลักฐานตามข้อ๑๐ ไม่ถูกต้องหรือไม่ครบถ้วนให้สำนักงานสาขาแจ้งให้ผู้ยื่นคำขอแก้ไขให้ถูกต้องและครบถ้วนภายในเจ็ดวันและให้อนุมัติการขึ้นทะเบียนภายในสามสิบวันนับแต่ได้รับเอกสารการแก้ไขเช่นว่านั้นให้ออกใบทะเบียนเป็นองค์กรเกษตรกรภายในเจ็ดวันนับแต่วันอนุมัติใบทะเบียนให้เป็นไปตามแบบที่สำนักงานกำหนดการอนุมัติการขึ้นทะเบียนตามวรรคแรกและวรรคสอง ให้แจ้งต่อคณะอนุกรรมการจังหวัดทราบการเพิ่ม และย้ายสมาชิกองค์กรเกษตรกร ข้อ๑๒ กรณีเพิ่มเติมสมาชิกองค์กรเกษตรกรให้ประธานองค์กรเกษตรกร หรือผู้รับมอบหมายจากประธานองค์กรเกษตรกร ยื่นคำขอเพิ่มเติมสมาชิกตามแบบที่สำนักงานกำหนดต่อนายทะเบียนโดยมีหลักฐานประกอบดังนี้(๑)สำเนาบัตรประจำตัวประชาชนของผู้ยื่นคำขอ(๒)รายชื่อและลงลายมือชื่อสมาชิกที่ประสงค์จะขึ้นทะเบียนพร้อมสำเนาบัตรประชาชนและทะเบียนบ้านแสดงภูมิลำเนาในปัจจุบันข้อ๑๓ กรณีย้ายองค์กร ให้สมาชิกองค์กรที่ประสงค์ย้ายองค์กรยื่นคำขอต่อสำนักงานสาขาตามแบบที่สำนักงานกำหนดให้สำนักงานสาขาตรวจสอบภาระผูกพันที่มีต่อองค์กรหรือมีเงื่อนไขที่ต้องผูกพันหรือปฏิบัติต่อกองทุนฟื้นฟูและพัฒนาเกษตรกรในฐานะสมาชิกองค์กรที่สังกัดอยู่เดิมหากไม่พบว่ามีภาระผูกพันหรือเงื่อนไขเช่นว่านั้นให้นายทะเบียนย้ายองค์กรตามความประสงค์ของเกษตรกรและให้แจ้งเป็นหนังสือให้กับองค์กรเกษตรกรเดิมทราบภายในสามสิบวันนับแต่อนุมัติการสิ้นสุดการเป็นสมาชิกองค์กรเกษตรกร ข้อ๑๔ กรณีที่ประธานองค์กรเกษตรกรยื่นคำขอให้สมาชิกองค์กรเกษตรกรสิ้นสุดการเป็นสมาชิกหรือสมาชิกประสงค์ลาออกจากองค์กรให้สำนักงานสาขาตรวจสอบการสิ้นสุดการเป็นสมาชิกดังกล่าวว่าเป็นไปตามระเบียบขององค์กรหรือไม่และตรวจสอบภาระผูกพันที่มีต่อองค์กร หรือมีเงื่อนไขที่ต้องผูกพันหรือปฏิบัติต่อกองทุนฟื้นฟูและพัฒนาเกษตรกรในฐานะสมาชิกองค์กรที่สังกัดอยู่เดิมหากไม่พบว่ามีภาระผูกพันหรือเงื่อนไขเช่นว่านั้นให้นายทะเบียนอนุมัติการสิ้นสุดการเป็นสมาชิกองค์กรเกษตรกร แต่ทั้งนี้ ต้องได้รับความเห็นชอบจากคณะอนุกรรมการจังหวัดเสียก่อนข้อ๑๕ การเพิ่มเติมสมาชิกการย้ายองค์กรของสมาชิก หรือการสิ้นสุดการเป็นสมาชิกจะมีผลสมบูรณ์ก็ต่อเมื่อได้มีการแก้ไขทางทะเบียนของผู้มีอำนาจหน้าที่รับผิดชอบงานบันทึกทางทะเบียนแล้วและให้นายทะเบียนรับรองผลการแก้ไขเปลี่ยนแปลงข้อมูลเช่นว่านั้นตามแต่กรณีการแยก และ ควบรวม ข้อ๑๖ กรณีที่องค์กรเกษตรกรตั้งแต่สององค์กรขึ้นไปในเขตจังหวัดเดียวกันประสงค์ที่จะควบรวมเข้ากันเป็นองค์กรเกษตรกรเดียวกันให้ยื่นคำขอตามแบบที่สำนักงานกำหนด ต่อสำนักงานสาขาพร้อมเอกสารดังนี้(๑)สำเนาบัตรประชาชนของประธานองค์กรที่ประสงค์ควบรวม(๒)มติที่ประชุมใหญ่ขององค์กรเกษตรกรที่ให้ความเห็นชอบในการควบรวม พร้อมชื่อองค์กร เกษตรกรระเบียบข้อบังคับ และรายชื่อคณะกรรมการองค์กรเกษตรกรข้อ๑๗ กรณีที่สมาชิกองค์กรเกษตรกรมีประสงค์ขอแยกองค์กรให้สมาชิกดังกล่าวยื่นคำขอตามแบบที่สำนักงานกำหนดต่อสำนักงานสาขาการขึ้นทะเบียนเครือข่ายองค์กรเกษตรกร ข้อ๑๘ องค์กรเกษตรกรตั้งแต่สององค์กรขึ้นไปสามารถรวมกันเป็นเครือข่ายองค์กรเกษตรกรได้ โดยจัดทำธรรมนูญหรือข้อบังคับเครือข่ายและยื่นคำขอขึ้นทะเบียนเป็นเครือข่ายองค์กรเกษตรกร ได้ที่สำนักงานสาขาที่เป็นที่ตั้งของสำนักงานเครือข่ายองค์กรเกษตรกรและให้หัวหน้าสำนักงาน หรือพนักงานที่ได้รับมอบหมายตามข้อ ๗ เป็นนายทะเบียนโดยมีเอกสารประกอบคำขอดังนี้(๑)สำเนาบัตรประจำตัวประชาชนของประธานองค์กรเกษตรกรผู้ยื่นคำขอ(๒)ธรรมนูญหรือข้อบังคับของเครือข่ายองค์กรเกษตรกร(๓)มติที่ประชุมใหญ่ขององค์กรเกษตรกรที่เป็นสมาชิกเครือข่ายองค์กรเกษตรกรที่มีมติให้องค์กรเกษตรกรเข้าผูกพันเป็นเครือข่ายและบันทึกกิจกรรมการเกษตรที่ประสงค์ทำร่วมกัน(๔)รายชื่อคณะกรรมการ และสมาชิกเครือข่ายองค์กรเกษตรกร(๕)เอกสารแสดงให้เห็นถึงการทำกิจกรรมการเกษตรร่วมกันของเครือข่ายองค์กรเกษตรกรมาแล้วไม่น้อยกว่าหกเดือนข้อ๑๙ ในการดำเนินการตามข้อ ๑๒ ข้อ ๑๓ข้อ ๑๖ ข้อ ๑๗ และข้อ ๑๘ ให้นำวิธีการตามข้อ ๙ ข้อ ๑๐ และข้อ ๑๑ มาใช้บังคับโดยอนุโลมหน้าที่ขององค์กรเกษตรกร ข้อ๒๐ หน้าที่ขององค์กรที่มีต่อกองทุนในฐานะสมาชิกมีดังนี้(๑)ดำเนินงานกิจกรรมองค์กรให้บรรลุวัตถุประสงค์และเป็นไปตามเจตนารมณ์ของกองทุน(๒)มีทัศนคติที่ดี และสร้างผลงาน ให้เกิดชื่อเสียงต่อกองทุน(๓)ให้ความร่วมมือ และเข้าร่วมกิจกรรมของกองทุนอยู่เสมอ(๔)สนใจในเหตุการณ์ต่าง ๆ ของกองทุน และเข้าร่วมประชุมรวมทั้งการแบ่งปันข้อมูลด้านความคิดเห็นและแนวความคิดใหม่ ๆการจัดทำฐานข้อมูลทะเบียนองค์กรเกษตรกร ข้อ๒๑ ให้สำนักงานจัดทำข้อมูลทางทะเบียนประกอบด้วยส่วนต่าง ๆ ดังนี้(๑)ชื่อองค์กรเกษตรกร(๒)สำนักงานที่ตั้งองค์กรเกษตรกร(๓)ระเบียบข้อบังคับองค์กรเกษตรกร(๔)รายชื่อคณะกรรมการ และตำแหน่งหน้าที่(๕)รายชื่อสมาชิก(๖)ข้อมูลการขึ้นทะเบียนหนี้ของสมาชิก(๗)ภาระผูกพันขององค์กรเกษตรกรและสมาชิกที่มีต่อกองทุน(๘)ข้อมูลอื่นตามที่คณะกรรมการบริหารกำหนดการเพิกถอนทะเบียนองค์กรเกษตรกร ข้อ๒๒ ให้นายทะเบียนพิจารณาเพิกถอนทะเบียนองค์กรเกษตรกรโดยความเห็นชอบของคณะอนุกรรมการจังหวัดเมื่อปรากฏหลักฐานชัดแจ้งอย่างหนึ่งอย่างใด ดังต่อไปนี้(๑)แสดงความประสงค์ที่จะขอให้เพิกถอนทะเบียนองค์กรเกษตรกร(๒)มีจำนวนสมาชิกน้อยกว่าที่กำหนดไว้ในข้อ ๙ ยกเว้นกรณีนิติบุคคล(๓)ไม่สามารถประชุมใหญ่โดยมีสมาชิกไม่น้อยกว่ากึ่งหนึ่งเข้าร่วมประชุมได้(๔)ไม่ปฏิบัติหน้าที่ขององค์กรเกษตรกรตามข้อ ๒๐ อย่างต่อเนื่อง(๕)จงใจฝ่าฝืนระเบียบ ประกาศ หรือเงื่อนไขที่คณะกรรมการบริหารกำหนดข้อ๒๓ ถ้าคณะอนุกรรมการจังหวัดมีมติเห็นชอบให้เพิกถอนทะเบียนขององค์กรเกษตรกรให้นายทะเบียนแจ้งให้องค์กรเกษตรกรที่ถูกสั่งเพิกถอนทะเบียนทราบภายในสามสิบวันนับแต่วันที่ประกาศให้เพิกถอนทะเบียนองค์กรเกษตรกรข้อ๒๔ ให้สมาชิกขององค์กรเกษตรกรใดที่ถูกเพิกถอนทะเบียนองค์กรเกษตรกรสิ้นสุดการเป็นสมาชิกองค์กรเกษตรกรเว้นแต่จะสมัครเข้าเป็นสมาชิกขององค์กรเกษตรกรอื่นภายในหนึ่งร้อยยี่สิบวันนับแต่วันที่นายทะเบียนปิดประกาศข้อ๒๕ ห้ามมิให้เพิกถอนทะเบียนองค์กรเกษตรกรในกรณีที่องค์กรเกษตรกรหรือสมาชิกขององค์กรเกษตรกรคนหนึ่งคนใดมีภาระผูกพันที่จะต้องดำเนินการตามเงื่อนไขของกองทุนเว้นแต่ภาระผูกพันเช่นว่านั้นจะได้หมดสิ้นลงการอุทธรณ์ ข้อ๒๖ ในกรณีที่ไม่ได้รับอนุมัติหรือเห็นชอบตามข้อ ๑๑, ๑๒, ๑๓, ๑๔, ๑๖, ๑๗ และ ๑๘ หากเกษตรกรเห็นว่าไม่ได้รับความเป็นธรรมให้อุทธรณ์ต่อคณะกรรมการบริหารโดยยื่นที่สำนักงานสาขาภายในหกสิบวันนับแต่ได้ทราบถึงการไม่อนุมัติหรือเห็นชอบเช่นว่านั้นและให้คณะกรรมการบริหารวินิจฉัยอุทธรณ์ให้แล้วเสร็จภายในเก้าสิบวันนับแต่วันที่ได้รับอุทธรณ์คำวินิจฉัยของคณะกรรมการบริหารให้เป็นที่สุดบทเฉพาะกาล ข้อ๒๗ ให้องค์กรเกษตรกรตามระเบียบคณะกรรมการกองทุนฟื้นฟูและพัฒนาเกษตรกร ว่าด้วยการรับขึ้นทะเบียนและการเพิกถอนทะเบียนองค์กรเกษตรกรพ.ศ. ๒๕๕๔ เป็นองค์กรเกษตรกรตามระเบียบนี้ต่อไปข้อ ๒๘ ในกรณีที่สำนักงานสาขาตรวจพบว่าองค์กรเกษตรกรไม่ดำเนินกิจกรรมข้อ ๒๐ (๑) ต่อเนื่องไม่น้อยกว่าสามปีให้เสนอต่อคณะอนุกรรมการจังหวัดเพื่อเพิกถอนทะเบียนองค์กรเกษตรกรในกรณีคณะอนุกรรมการจังหวัดเห็นชอบเพิกถอนทะเบียนองค์กรเกษตรกรตามวรรคแรกแล้วหากมีสมาชิกองค์กรเกษตรกรดังกล่าวไม่น้อยกว่ายี่สิบคนขึ้นไปประสงค์ดำเนินกิจกรรมต่อไปและได้ยื่นคำขอภายในเก้าสิบวันนับแต่ทราบถึงการเพิกถอนตามวรรคแรกให้นายทะเบียนโดยความเห็นชอบของคณะอนุกรรมการจังหวัดมีอำนาจให้ใช้สิทธิในรหัสและชื่อองค์กรเกษตรกรเดิมโดยไม่จำต้องออกรหัสหรือชื่อองค์กรเกษตรกรใหม่และให้ถือว่าเกษตรกรที่แจ้งความประสงค์ดังกล่าวเป็นสมาชิกองค์กรเกษตรกรนั้นข้อ๒๙ เกษตรกรที่ยังไม่ได้เป็นสมาชิกองค์กรเกษตรกรแต่ได้รับการจัดการหนี้ก่อนวันที่ระเบียบนี้ใช้บังคับ ให้เลขาธิการหรือผู้ที่เลขาธิการมอบหมายแจ้งให้เกษตรกรทราบภายในสามสิบวันนับแต่วันที่ระเบียบนี้ใช้บังคับเกษตรกรต้องดำเนินการเข้าเป็นสมาชิกองค์กรเกษตรกรภายในเก้าสิบวันนับแต่วันที่ได้รับแจ้งประกาศ ณ วันที่ ๒๒ธันวาคม พ.ศ. ๒๕๕๙พลอากาศเอก ประจิน จั่นตองรองนายกรัฐมนตรีประธานกรรมการกองทุนฟื้นฟูและพัฒนาเกษตรกรปุณิกา/ปริยานุช/จัดทำ๒๓ มกราคม ๒๕๖๐นุสรา/ตรวจ๒๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒ ง/หน้า ๑/๒๐ มกราคม ๒๕๖๐